[{"text_idx": "#000003", "text": "1. Bydd yn ddrwg i'n heconomi ac i swyddi."}, {"text_idx": "#000004", "text": "Brexit caled Tori\u0308aidd yw hwn a fydd yn dinistrio swyddi mewn sectorau allweddol fel gweithgynhyrchu. O fewn dyddiau, bydd busnesau'n wynebu rhwystrau newydd sylweddol i fasnachu pan fydd ein heconomi eisoes mewn argyfwng oherwydd Covid-19."}, {"text_idx": "#000005", "text": "Ni all yr un blaid sy'n honni sefyll dros Gymru, nac ar ran pobl dosbarth gweithiol, wneud unrhyw beth heblaw gwrthwynebu'r fargen hon a'r dyfodol y mae'n ei chynrychioli."}, {"text_idx": "#000007", "text": "2. Mae'n wael i ffermwyr, yr amgylchedd a hawliau gweithwyr."}, {"text_idx": "#000008", "text": "Bydd ffermwyr sy\u2019n gwerthu w\u0302yn i\u2019r Undeb Ewropeiaidd yn wynebu gwaith papur ac archwiliadau newydd. Costau cynyddol a rhwystrau gweinyddol fydd yn wynebu gweithgynhyrchwyr sy\u2019n ddibynnol ar gadwyni cyflenwi\u2019r UE. Cafwyd addewid y byddai gadael yr UE yn lleihau biwrocratiaeth, ond mae\u2019r Ceidwadwyr wedi dewis gwneud masnachu\u2019n fwy cymhleth."}, {"text_idx": "#000009", "text": "Bydd hefyd yn paratoi'r ffordd ar gyfer rhwygo hawliau gweithwyr a safonau amgylcheddol ac yn tanseilio datganoli democrataidd."}, {"text_idx": "#000012", "text": "Mae\u2019r Llywodraeth Geidwadol wedi ymestyn y trafodaethau hyd at y funud olaf er mwyn dwrdio\u2019u cytundeb trwy\u2019r Senedd, gyda\u2019r Blaid Lafur yn fodlon eu cefnogi. Bydd y cytundeb niweidiol hwn yn cael ei basio, gydag unrhyw bleidlais yn weithred gwag o ddiystyr sy\u2019n bwrw sen ar ddemocratiaeth seneddol a sofreniaeth."}, {"text_idx": "#000014", "text": "4. Mae'n cipio dyfodol pobl ifanc oddi wrthyn nhw."}, {"text_idx": "#000015", "text": "Bydd y cytundeb hwn yn cau\u2019r drws yn wynebau\u2019n pobl ifanc, gan wadu iddynt y cyfleoedd sydd ar gael fel mater o hawl i Ewropeiaid ifanc eraill. Yn lle Erasmus, mae cynnig rhyw hanner syniad cynamserol iddynt. Mae\u2019r union wleidyddion a gafodd y budd mwyaf o\u2019r rhyddid i deithio yn gwrthod cenhedlaethol iau o gyfleon tebyg."}]